Document ID: 31986R0113

Title and Content:
***** ΚΑΝΟΝΙΣΜΟΣ (ΕΟΚ) αριθ. 113/86 ΤΟΥ ΣΥΜΒΟΥΛΙΟΥ της 20ής Ιανουαρίου 1986 για την τροποποίηση του κανονισμού (ΕΟΚ) αριθ. 1698/85 για την επιβολή δασμού αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας (1), και ιδίως τα άρθρα 12 και 14, την πρόταση που υπέβαλε η Επιτροπή μετά από διαβούλευση στο πλαίσιο της συμβουλευτικής επιτροπής, όπως προβλέπεται από τον προαναφερόμενο κανονισμό, Εκτιμώντας ότι: (1) Με τον κανονισμό (ΕΟΚ) αριθ. 1698/85 του Συμβουλίου (2), επιβλήθηκε οριστικός δασμός αντιντάμπινγκ στις εισαγωγές ηλεκτρονικών γραφομηχανών καταγωγής Ιαπωνίας. (2) Μετά την επιβολή αυτού του δασμού, προέκυψε ότι ορισμένοι υπολογισμοί πρέπει να αναθεωρηθούν. Αυτοί οι υπολογισμοί δεν αφορούν τα περιθώρια ντάμπινγκ, αλλά το ύψος του δασμού που είναι απαραίτητος προκειμένου να αποφευχθεί η ζημία: - στην περίπτωση των Brother Industries Ltd, Silver Seiko Ltd, TEC Tokyo Electric Company Ltd και Towa Sankiden Corporation, η σύγκριση μεταξύ των τιμών πωλήσεως αυτών των εταιρειών στην Κοινότητα και των τιμών-στόχων που αναφέρονται στην αιτιολογική σκέψη 36 του κανονισμού (ΕΟΚ) αριθ. 1698/85 βασίσθηκε εκ παραδρομής σε ορισμένα στοιχεία που αφορούσαν τύπους ηλεκτρονικών γραφομηχανών παραγόμενους από έναν κοινοτικό παραγωγό εκτός της Κοινότητας. Αυτά τα στοιχεία πρέπει να μη ληφθούν υπόψη κατά τη σύγκριση, - στην περίπτωση της Silver Seiko Ltd, παρεισέφρυσε αριθμητικό λάθος κατά τη σύγκριση των τύπων· αυτό το λάθος πρέπει να διορθωθεί. Η αναθεώρηση αυτή οδηγεί στα ακόλουθα αποτελέσματα: 1.2.3 // // Οριστικός δασμός // Αναθεωρημένος δασμός // Brother Industries Ltd // 21 % // καμία αλλαγή // Silver Seiko Ltd // 21 % // 23 % // TEC Tokyo Electric Co. Ltd // 21 % // 24 % // Towa Sankinden Corporation // 20 % // καμία αλλαγή (3) Στην περίπτωση της Tokyo Juki Industrial Co. Ltd, έχει ήδη αρχίσει επανεξέταση λόγω πλήρους μεταβολής των συνθηκών που αφορούν την κατάσταση της Tokyo Juki. Επιπλέον, ο κανονισμός (ΕΟΚ) αριθ. 1698/85 δεν αναφέρει επαρκώς για ποιο λόγο ελήφθησαν μέτρα αντιντάμπινγκ έναντι της Tokyo Juki, λαμβάνοντας υπόψη την ιδιαίτερη κατάσταση της Tokyo Juki κατά την περίοδο έρευνας από 1η Απριλίου 1983 μέχρι 31 Μαρτίου 1984. Συνεπώς, ενδείκνυται να μην εφαρμοστεί ο δασμός αντιντάμπινγκ στο μέτρο που αφορά την Tokyo Juki. (4) Οι ενδιαφερόμενοι εξαγωγείς έλαβαν γνώση αυτών των γεγονότων και τους δόθηκε η ευκαιρία να εκφέρουν τη γνώμη τους. Οι γνώμες τους ελήφθησαν υπόψη. (5) Ο κανονισμός (ΕΟΚ) αριθ. 1698/85 πρέπει να τροποποιηθεί αντίστοιχα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Στο άρθρο 1 σημείο 4 του κανονισμού (ΕΟΚ) αριθ. 1698/85, το ύψος των δασμών που εφαρμόζονται για τις Silver Seiko Ltd και TEC Tokyo Electric Co. Ltd τροποποιείται ως εξής: - Silver Seiko Ltd: 23 %, - TEC Tokyo Electric Co. Ltd: 24 %. 2. Τα λοιπά ποσοστά δασμών παραμένουν αμετάβλητα. Άρθρο 2 Τα άρθρα 1 και 2 του κανονισμού (ΕΟΚ) αριθ. 1698/85 δεν εφαρμόζονται, στο μέτρο που αφορούν την Tokyo Juki Industrial Co. Ltd, από τις 23 Ιουνίου 1985. Άρθρο 3 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιανουαρίου 1986.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 956
2106
3581
6205
1400

EuroVoc IDs (Expanded): 956
2106
3581
6205
1400

Dataset Source: meu

Split: train